 Originalversjon, sept. 2010 [joshi@uio.no]; oppdatert versjon, aug. 2026 [joshi@uio.no]
[Sted] / [dato]
Vil du delta i studentprosjektet [«overordnet tittel»]?

Jeg er en student i emnet IN1050 – Introduksjon til design, bruk, interaksjon ved Institutt for informatikk ved Universitetet i Oslo. I dette skrivet får du informasjon om formålet med prosjektet mitt, hva deltakelse innebærer, samt hvordan opplysninger om deg vil bli behandlet. 

Formål
Formålet med prosjektet mitt er å undersøke [overordnet tema og interesseområde for dine obligatoriske oppgaver], og jeg ønsker spesielt å lære mer om [forskningsspørsmål eller problemstilling]. I den forbindelse ønsker jeg å intervjue deg om [beskrivelse av temaer fra intervjuplanen din]. Formålet med intervjuet er å forstå dine behov og ditt syn på temaet, slik at jeg i arbeidet med obligatoriske oppgaver i emnet kan lage prototyper på mulige tjenester eller produkter som kan imøtekomme dine behov. 

Deltakelse
Du blir spurt om å delta fordi du faller innenfor min målgruppe, definert som [målgruppe]. Intervjuet vil vare i [ca. tid jf. intervjuplan]. I forbindelse med intervjuet kommer jeg til å (1) gjøre lydopptak og (2) ta skriftlige notater. Du trenger ikke svare på spørsmål du ikke ønsker å svare på.

Frivillig deltakelse
Det er frivillig å delta. Du kan når som helst avslutte intervjuet eller trekke tilbake informasjon som er gitt. Du kan når som helst, uten å måtte oppgi noen grunn, trekke samtykket ditt og be om at personopplysninger om deg slettes, så lenge det fortsatt er mulig å identifisere deg i datamaterialet. Det vil ikke innebære noen negative konsekvenser for deg dersom du velger å trekke tilbake samtykket ditt.

Personvern: innsamling, oppbevaring, behandling og bruk av opplysninger om deg
Universitetet i Oslo er behandlingsansvarlig for personopplysningene som behandles i studentprosjektet. Opplysningene behandles på grunnlag av ditt samtykke. 

Ingen særlige kategorier av personopplysninger eller opplysninger om straffedommer og lovovertredelser (jf. personvernforordningen artikkel 9 og 10) vil bli samlet inn. Du vil heller ikke bli bedt om å oppgi personopplysninger om andre personer. 

Jeg samler kun inn opplysninger som er nødvendige for studentprosjektet. Dette omfatter lydopptak av stemmen din, opplysninger du gir under intervjuet, samt [eventuelle relevante bakgrunnsopplysninger]. Jeg behandler opplysningene konfidensielt og i samsvar med Universitetet i Oslos interne personvernrutiner. Lydopptak gjennomføres med tjenesten Nettskjema-diktafon, som er en godkjent tjeneste for sikker innhenting og oppbevaring av personopplysninger på et godkjent lagringsområde. 

Personlige opplysninger om deg vil kun benyttes til formålene som er beskrevet i dette informasjonsskrivet. Ingen andre enn meg og min fagkontakt [navn på gruppelærer/retter] vil ha tilgang til lydopptaket eller annet datamateriale som direkte identifiserer deg. Dette studentprosjektet er en obligatorisk del av undervisningen i emnet og vil ikke bli offentliggjort.

Direkte identifiserende opplysninger vil bli erstattet med pseudonymer i transkripsjonen senest [dato for obligfrist]. I transkripsjonen og innleveringen vil andre opplysninger som kan identifisere deg fjernes eller generaliseres. Du kan få transkripsjonen og innleveringen tilsendt dersom du ønsker det.

Hva skjer med innsamlede data når studentprosjektet avsluttes?
Alle lydopptak, notater, kontaktopplysninger og annet datamateriale som gjør det mulig å identifisere deg vil bli slettet senest når studentprosjektet avsluttes, [eksamensdato]. Datamateriale som eventuelt beholdes etter prosjektslutt vil være anonymisert slik at opplysningene ikke lenger kan tilbakeføres til deg. 

Dine rettigheter
Så lenge du kan identifiseres i datamaterialet, har du rett til:
· innsyn i hvilke personopplysninger som er registrert om deg, og å få utlevert en kopi av opplysningene,
· å få rettet uriktige personopplysninger om deg, 
· å få slettet personopplysninger om deg,
· å trekke tilbake samtykket ditt, og
· å sende en klage til Datatilsynet om behandlingen av personopplysningene dine.

Hvis du har spørsmål om studentprosjektet, eller ønsker å benytte deg av dine rettigheter, ta kontakt med [ditt navn] eller min universitetsansatte fagkontakt [navn på gruppelærer/retter] på e-post [e-post til gruppelærer/retter].

Før intervjuet begynner ber jeg deg om å samtykke i deltakelsen ved å undertegne på at du har lest og forstått informasjonen på dette arket, og ønsker å stille opp til lydintervju.

Med vennlig hilsen
[ditt navn]
[ditt mobilnummer, din e-postadresse og evt. andre kontaktopplysninger] 



Samtykkeerklæring

Jeg har mottatt og forstått informasjon om studentprosjektet [«overordnet tittel»], og har fått anledning til å stille spørsmål. Jeg samtykker til:

· [bookmark: _Hlk48480653]å delta i lydintervju

Jeg samtykker til at personopplysninger om meg behandles som beskrevet i informasjonsskrivet frem til studentprosjektet er avsluttet.


________________________________________
Sted og dato

________________________________________
Fullt navn

________________________________________
Signatur 
